Havde du lige håbet, du snart kunne lægge den varme jakke og halstørklædet væk for i år, må vi desværre skuffe: Den kommende uge byder på lidt af en rusketur for Nordjylland. Vinden og regnen tager i løbet af mandag til og når over Skagerrak op på noget, der kan nærme sig vindstød af stormstyrke. Værre bliver det onsdag, hvor vinden når op på hele 16 meter i sekundet ifølge TV2 Vejret. Og DMI har udsendt et varsel om voldsomt for onsdag, som gælder Thy, Mors, Jammerbugt, Hjørring og Vesthimmerlands kommuner. Torsdag og fredag falder temperaturerne igen og kan derfor - hvis prognoserne holder - byde på noget så herligt som risiko for snestorm.

Opsummering:
Forårstemperaturerne bliver i uge 8 vekslet til vintervejr - kraftig vind og risiko for snestorm.